Sem sagt , núverandi virkjanauppbygging er knúin áfram af hækkandi orkuverði til kísilvera en einkum gagnavera , sem fyrst og fremst grafa eftir rafmyntum á „ starfssvæði “ einkarekna orkufyrirtækisins HS Orku á Suðurnesjum . Aukningin er hverfandi miðað við fyrri hugmyndir um Hvalárvirkjun , sem komust á flug fyrir rétt rúmum áratug , en þá átti að tengja virkjunina beint við Ísafjörð . Á sunnanverðum Vestfjörðum eru aftur á móti raunveruleg vandamál varðandi raforkuöryggi og áformar Landsnet þar fremur einfalda hringtenginu og varaaflsstöð á Keldeyri við Tálknafjörð . Á eftir því þyrfti að reka . Fundir erlendra aðaleigenda HS Orku , sem haldnir hafa verið á vesturströnd Kanada undanfarin ár með fjárfestum og fjármálaráðgjöfum sýna þetta . Raforkuþörf almennings og atvinnulífs ( utan orkufreks iðnaðar ) mun vissulega aukast hægt en stöðugt á næstu áratugum með auknum íbúafjölda og orkuskipti í samgöngum blasa við í náinni framtíð . Því má öllu bregðast við með hægri , mildri og skipulegri uppbyggingu orkumannvirkja sem ekki gengur á villta náttúru eða víðerni . Við ættum hreinlega að hætta umsvifalaust að velta okkur upp úr þessum hluta umræðunnar og fara að ræða af alvöru hin risastóru aðalatriði , eins og spurninguna um hvort réttlætanlegt sé yfir höfuð að fórna einum allramikilvægustu og merkilegustu víðernum Evrópu fyrir bitcoin-námugröft og örlítið meiri hagnað í bókhaldi erlendra fjárfestingarsjóða . Auglýsing Það er nefnilega afar auðvelt er að ganga freklega á villta náttúru , leggja hana undir mannanna verk og laska eða jafnvel eyðileggja . Á sama hátt er oftast nær nánast algjörlega ómögulegt að endurheimta náttúruna eða koma svæðum í upprunalegt horf eftir að þeim hefur verið raskað af orkufyrirtækjum eða öðrum stórtækum framkvæmdaraðilum . Við skuldum kynslóðum framtíðarinnar að hugsa betur um náttúrugersemarnar okkar en það . Eða hvað telja lesendur ? Höfundur er jarðfræðingur , höfundur bókarinnar Vegvísir um jarðfræði Íslands , stjórnarmaður í Hinu íslenska náttúrufræðifélagi og í samtökunum ÓFEIGU náttúruvernd sem vinna að verndun víðernanna á Ófeigsfjarðarheiði . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .